google/wiki40b huggingface dataset:
Tasaday

Tasaday er en stamme på Mindanao i Filippinene som angivelig hadde vært så å si isolert fra omverdenen inntil den ble oppdaget på begynnelsen av 1970-tallet. Siden førte oppdagelsen til store kontroverser.
Det ble gitt opplysninger om at tasaday-folket livnærte seg på frukt og fangst av fisk og amfibier. De brukte bare svært enkle redskaper av stein og tre. Oppdagelsen ble sett på som en sensasjon. Mange vitenskapelige artikler ble skrevet.
Tasaday-folket snakket et språk som var beslektet med andre språk i området og hadde angivelig hatt en viss kontakt med andre stammer i nærheten.
På 1980-tallet ble det imidlertid kunngjort at omstendighetene rundt oppdagelsen var tvilsomme. Det ble hevdet at det hele var en stor bløff som var igangsatt av myndighetene under Ferdinand Marcos.
Likevel ble stammen på en senere tidspunkt tilkjennegitt rettigheter som en minoritetsgruppe. Mange har tenkt seg at det er sant at det dreier seg om en særegen stamme, men at de ble fremstilt som mer gammeldagse enn de i virkeligheten var.
Dyrkøb

Dyrkøb er en liten gate i Københavns Indre By.
Gaten strekker seg langs sydsiden av Vor Frue kirke og ligger på dennes tidligere kirkegård. Den er oppkalt etter en vinhandlergård på hjørnet av Nørregade, omtalt som  Dyrkøb allerede i 1622. Navnet kan tyde på at verten hadde kjøpt vinhuset for dyrt, eller at kundene har vært utilfredse med prisene. Dyrkøb ble nedrevet i 1699, for at kirkegården kunne utvides. Etter anleggingen av Assistens Kirkegård på Nørrebro, ble Vor Frues kirkegård nedlagt.

Nyklassisistisk arkitektur

Adressene Dyrkøb 1–5 er oppført for forskjellige eiere i årene 1812–15, hvilket kommer til uttrykk i de nyklassisistiske fasadene. Dyrkøb 1/Skindergade 34 skyldes arkitekten C.F. Hansen, og er oppført på branntomten etter Metropolitanskolen, som ble totalt ødelagt da Vor Frue kirke styrtet sammen under englendernes bombardement.
Den nye bygning fikk navnet Trøstens Bolig og var tiltenkt som bolig for mindre formuende håndværkere. Fra 1854 ble den benyttet av Samuel Soldin og Hustru Hanna Soldins Stiftelse for uformuende enker eller ugifte kvinner. På 1970-tallet ble bygningen overtatt av Kunstnerkollegiet for studerende fra Kunstakademiet og Universitetet.
Finnmark internasjonale litteraturfestival

Finnmark internasjonale litteraturfestival, Finnlitt er Finnmarks første og største litteraturfestival. Festivalen som startet opp i mars 2010 er et lyspunkt på vei inn i mørketida i nord. På toppen av Europa, ved Barentshavet, nær grensa til Finland og Russland, arrangerer Finnmark fylkesbibliotek annet hvert år Finnmark internasjonale litteraturfestival. Finnlitt arrangeres vekselvis i festivalbyene Alta i Vest-Finnmark og Kirkenes i Øst-Finnmark, og i tett samarbeid med bibliotekene der.

Arrangører

Festivalen arrangeres i hovedsak av Finnmark fylkesbibliotek i  samarbeid med blant annet Nasjonalbiblioteket, Norsk Forfattersentrum nord, Finnmarksbibliotekene, Norsk kulturfond, Fritt Ord, Barentssekretariatet, Alta bibliotek, FINNO, finsk- norsk kulturinstitutt, Sør-Varanger kommune, Alta kommune, Campus Alta ved Universitetet i Tromsø – Norges arktiske universitet, Samisk spesialbibliotek på Sametinget, Nordnorsk Forfatterlag og Samisk forfatterforening.

Forfattere og artister

Forfattere og artister som har gjestet festivalen har blant annet vært: Aina Basso, Alf Nilsen-Børsskog, Ann Jäderlund, Anna Fiske, Ánte Mihkkal Gaup, Are Kalvø, Beate Grimsrud, Elin Kåven, Gyrðir Elíasson, Helene Uri, Jevgenij Grisjkovets, Johan Theorin, John Gustavsen, Kine Hellebust, Kjartan Fløgstad, Marion Palmer, Morten Jentoft, Rosa Liksom, Steinar Wikan, Sylfest Lomheim, Tomas Espedal, Vigdis Hjorth.
Tigran Sargsian

Utdanning

Etter to år ved Institutt for nasjonaløkonomi i Jerevan studerte han fra 1980 til 1983 ved Det økonomiske instituttet etter N. A. Voznesenskij i St. Petersburg (den gang Leningrad). Fra 1983 til 1987 tok han hovedfag, og fikk tittelen ph.d. Etter dette har han også tatt tilleggsutdanning innen lovstiftingsarbeide ved International Institute of Law i Washington (1994), samt «effektiv bankledelse» ved Verdensbanken i Washington. I 2005 ble han utnevnt til æresdoktor ved Jerevan statlige økonomiske universitet.

Yrkeserfaring

Fra 1987 til 1990 jobbet han som seniorforsker for Instituttet for økonomi og planlegging, der han ledet avdelingen som hadde hovedansvaret for internasjonale økonomiske forbindelser. Fra 1988 til 1993 var han styreformann for Det republikanske rådet for unge spesialister og vitenskapsfolk. Etter dette satt han som parlamentsmedlem fra 1990 til 1995.
Fra 1995 til 1998 var han direktør ved Det vitenskapelige forskningsinstituttet for sosial reform. Etter dette fikk han sitt møte med banknæringen, da han ble formann for Den armenske bankforeningen. 3. mars 1998 ble han valgt til sentralbanksjef for CBA. Da den første perioden hans var slutt ble han
gjenvalgt 2. mars 2005, for en ny syvårsperiode. 92 parlamentsmedlemmer deltok i avstsmmingen, og 86 av disse stemte for Sargsian.

Statsminister

Sentralbankstillingen hadde han fram til 9. april 2008, da han ble utnevnt til statsminister i Armenia, av president Serzj Sargsian da han selv ble innsatt som president.
Ordstyrer Hovik Abrahamian etterfulgte Sargsian som statsminister den 3. april 2014.
Sarpsborg Orienteringslag

Sarpsborg orienteringslag er en orienteringsklubb fra Sarpsborg, som driver med både orienteringsløp og turorientering. Klubben ble stiftet 9. april 1958 av blant annet Ivar A. Borge og John Andersen, som den eneste rendyrkede orienteringsklubben i Sarpsborg.
I dag har SOL ca. 60 aktive løpere.

O-festivalen 2016

De 3 orienteringsklubbene i Sarpsborg skal 24. juni 2016 - 26. juni 2016 arrangere O-festivalen i forbindelse med byens 1000-årsjubileum. Fredag 24. juni 2016 vil det være sprint i Sarpsborg sentrum. Arena vil da være på torget ved Storbyen kjøpesenter. De to andre dagene vil løpene gå fra Rudskogen motorsenter.
Den nasjonalsosialistiske tyske studentorganisasjonen

Berømte medlemmer

Kurt Waldheim, senere FNs generalsekretær og president i Østerrike, var medlem av organisasjonen.
Pacific Blue (TV-serie)

Sendinger

Serien ble sendt på norsk TV 2 hver sommer fra 1997 til 2005. Etter massivt press på Facebook og epost bestemte TV 2 seg for å sende serien i reprise på TV 2 Zebra fra sommeren 2008. Serien gikk siste gang i 2013.
Bernardino Maffei

Biografi

Han studerte jurisprudens i Padova, og under Dandinos hyppige fravær var han sekretær til kardinal Alessandro Farnese, og senere til pave Paul III. 
Den 12. mars 1547 ble han utnevnt til biskop av Massa Marittima, og deretter av Caserta (juni 1549), og så av erkebispedømmet Chieti (november 1549).
Han ble kreert til kardinal av pave Paul III den 8. april 1549. Han var også høyt skattet av etterfølgeren Julius III. Han var en nær venn av Ignatius av Lojola, og ble høyt skattet av pave Julius III. 
Hans kommentar til Ciceros brev er blitt høyt skattet. Han skrev også «De inscriptionibus et imaginibus veterum numismatum».
Ruteknausen

Ruteknausen er isfri klippe som ligger på Kronprins Olav Kyst i Dronning Maud Land mellom Filungen og Bratthamaren og om lag 44 kilometer øst for Kapp Omega. Den ble kartlagt fra landmålinger og flyfoto tatt under Den japanske antarktisekspedisjonen i 1957–62 og navnsatt som Gobanme-iwa. Det norske navnet er en oversettelse av det japanske navnet.
Königsberger Klopse

Königsberger Klopse, også kalt Soßklopse eller Kochklopse, er en østpreussisk spesialitet med kokte kjøttboller i hvit saus med kapers.
Retten tilberedes av hakkekjøtt (av enten kalvekjøtt eller okse- og svinekjøtt) med hakket spekesild eller ansjoser, løk, utbløtt franskbrød, egg og krydderier.
Den kuleformede massen kokes i saltvann (tilsatt eddik eller hvitvin) med løk, pepperkorn, allehånde og laurbær, hvorpå den siktede buljongen bindes med lys jevning, fløte og eggeplomme før det tilsettes sitronsaft og kapers. Retten serveres med kokte poteter eller ris og en syltet rødbete.
Ifølge en opinionsundersøkelse fra Forsa-instituttet i Tyskland har Königsberger Klopse med 93 prosent den største gjenkjennelighetsgrad blant tyske regionalretter.
Dunk

En dunk, som oftest kalt slam dunk i engelskspråklige land, er et av de mest kjente uttrykkene i basketball, og det enkleste skuddet å score for en spiller som har kvalifikasjonene som trengs. En dunk utføres ved at en spiller hopper opp over kurven, med ballen i hendene, for så å kaste ballen nedover i kurven. En dunk regnes som et vanlig skudd fra banen der to poeng blir gitt dersom skuddet er vellykket. Den første personen som brukte uttrykket slam dunk var Los Angeles Lakers-kommentatoren Chick Hearn. Før det var en slam dunk kjent som et dunkskudd eller, på engelsk, et dunk shot.
En slam dunk er det skuddet i basketball der det er høyest sannsynlighet for å treffe. I tillegg vekker en dunk stor oppmerksomhet blant publikum. En dunk går oftest under dette navnet, men det finnes også andre begreper i tillegg til dette og slam dunk som brukes, spesielt i engelsktalende land: «Jam», «stuff», «flush», «cram», «spike» og «throw down». Dunking foregår også som ren underholdning utenom basketballkamper, da særlig i slam dunk-konkurranser. Den mest kjente av disse konkurransene er NBA Slam Dunk Contest som foregår under NBA All-Star Weekend.

Triks

Det er mulig å gjøre forskjellige triks i luften og på bakken før en dunk. Vi har for eksempel en alley-oop. Under en slik dunk sendes ballen først av en medspiller av dunkeren før han tar tak i den i luften og dunker. I tillegg kan en god dunker gjerne ta triks. På bakken kan spilleren enten hoppe med et eller to bein. Det regnes som vanskeligst å hoppe med to ben da spilleren ikke kommer så høyt opp i luften. Spilleren kan også bestemme seg for å spinne opptil 180 grader på bakken før dunken. I luften kan man da velge å spinne videre til 360 grader eller mer, avhengig av hvor atletisk dunkeren er. De mest atletiske spillerne hopper disse 360 gradene uten å snu 180 grader på bakken først. I tillegg til slike spinninger i luften kan en spiller ta en «tomahawk», som innebærer at spilleren kaster ballen hardt ned i kurven etter den har vært bak hodet hans, en «windmill», som innebærer at ballen går i en sirkel ned til spillerens hofte for å så bringes opp igjen til en dunk mens spilleren er i luften, eller et kast under beinet med ballen før den dunkes. Til slutt har spilleren et valg om å avslutte dunken med en eller to hender, avhengig av hvor atletisk han er. Det er vanskeligst å fullføre en tohåndsdunk da spilleren i slike tilfeller må være høyere oppe i luften. De noen av de aller vanskeligste dunkene innebærer en 360-graders rotasjon med en windmill eller en tomahawk som ender med to hender, men dette er svært sjeldent tilskuere får oppleve i kamp.

Regel om dunking

I NCAA var det ikke lov å dunke fra år 1967 til år 1976. Mange har sett på dette som kjennetegnet til dominansen som Lew Alcindor hadde under hele hans NCAA-karriere. Noen ganger blir denne regelen om at dunking ikke var lov kalt «Lew Alcindor-regelen».
Ultimate Air Shuttle

Historie

Ultimate Air Shuttle startet sin virksomhet i 2009, kort tid etter sammenslåingen av Delta Air Lines og Northwest Airlines i et forsøk på å betjene destinasjoner en daglig rute. Flyselskapet begynte med flyvninger til New York og utvidet snart til Chicago i 2010. I 2012 ble Detroit og Washington D. C. lagt til som reisemål, men Detroit ruten ble nedlagt senere på året og Washington D.C.- ruten ble utvidet til Charlotte i 2013.
Den 12. mai 2015 annonserte Ultimate Air Shuttle at det ville begynne å fly i sommersesongen til Nantucket og Martha's Vineyard , Massachusetts, Westhampton Beach, New York og fra Morristown, New Jersey. Etter noen måneders drift ble Westhampton Beach annullert på grunn av en mangel på etterspørsel. Flyselskapet har uttrykt interesse i fremtidige markeder som Indianapolis, Memphis og Nashville, men det har ennå ikke annonsert noen startdato. I oktober 2015 begynte Ultimate en rute til Cleveland, og i tillegg annonserte at det viille fly på Chicago Executive Airport fra tidlig i 2016. Også flyginger til DeKalb-Peachtree Airport (Atlanta) og Nashville internasjonale lufthavn ble oppgitt som de neste interessante byer . I mai 2016, annonserte Ultimate Air Shuttle at det ville legge til en ekstra daglig tur til sin CIncinatti - Chicago-MIdway, og New York- Morristown og også New York Teterboro, men Teterboro vil bli forsinket i påvente av godkjenning.
I januar 2017 annonserte Ultimate Air Shuttle at det hadde planer om å starte flyvninger fra Lunken til DeKalb-Peachtree Airport (Atlanta). I tillegg ville en tredje flyvning Cleveland–Burke bli lagt til som en forbindelse fra Lunken til Atlanta.

Service

Ultimate Air Shuttle tilbyr ulike fordeler til passasjerer som enkelte andre flyselskaper ikke kan tilby. Dette omfatter ingen bagasjeavgifter, ingen gebyrer for avbestilling, og anledning til å møte til innskekking15 minutter før avgang. Ultimate Air Shuttle tilbyr gratis drikke på alle flyvninger, en lett frokost på morgenruter og et lett måltid bestående av frukt, ost og kjøtt på andre avganger.
Solnedgangslov

En solnedgangslov er en lov som automatisk oppheves eller trer ut av kraft etter på forhånd bestemt dato dersom det ikke vedtas at den skal fornyes. De fleste lover og regler har ikke fastsatt utløpsdato, mens solnedgangslover brukes ofte for å innføre kontroversielle eller tidsavgrensede regler som ikke ønsker skal bli opprettholdt dersom det politiske systemet er fastlåst. Begrepet er mest kjent fra USA.
Tidlige eksempler på solnedgangsbestemmelser finnes i den romerske republikken, hvor enkelte skatter og soldatutskrivinger utløp automatisk. Særlig i USA har solnedgangslover vært mye disktuert siden 1970-tallet, fullmakter som ble innført i etterkant av terrorangrepet 11. september 2001 ble vedtatt som solnedgangslover, med offisielt navn reauthorization act eller extension act.
I Norge har det vært foreslått at forskrifter skal være gyldige i maksimalt 10 år
EM i vektløfting 2009

Menn

Det ble konkurrert i 8 ulike vektklasser for menn, fra 56 kg til 105 kg +.

Kvinner

Det ble konkurrert i 7 ulike vektklasser for kvinner, fra 48 kg til 75 kg +.
Gullpraktvikler

Utseende

En middelsstor (vingespenn 12-16 millimeter) vikler med ganske smale og tilspissede forvinger. Disse er rustrøde med tre litt uregelmessige, silkeaktig hvite tverrbånd. Bakvingen er lyst gråbrun.

Levevis

Larven utvikler seg i et spinn på blomsterkurvene av kurvplanter, vanligvis på ryllik (Achillea millefolia), også på reinfann (Tanacetum vulgare).
International Triathlon Union

International Triathlon Union (ITU) er et internasjonalt idrettsforbund for triatlon, duatlon, aquatlon og varianter av disse idrettene. Forbundet er anerkjent av Den internasjonale olympiske komité (IOK) og tilsluttet Association of Summer Olympic International Federations.
ITU ble stiftet 1. april 1989 for å gi en voksende idretten triatlon en internasjonal myndighetsorganisasjon og arbeide for å få triatlon med i De olympiske leker. Triatlon var på det olympiske programmet for første gang under OL i 2000 i Sydney.
ITU har sitt hovedkontor i Vancouver i Canada. Det har over 120 medlemsforbund fra hele verden.
Michigamea

Michigameaindianerne hørte til illinois, en konføderasjon av rundt tolv små algonkintalende indianerstammer som ved begynnelsen av 1600-tallet bodde spredt ut over et område som tilsvarer det nordlige og vestlige Illinois og deler av Missouri og Iowa. De bodde i øvre del av Sangamon River. 
De ble i 1830-årene flyttet til Kansas og senere til Oklahoma.
Reima

Reima OY er et finsk selskap som produserer barneklær. Selskapet ble etablert i Kankaanpää i 1944, og het tidligere Kankama. Hovedkontoret ligger i Vantaa i Finland. 
Reima er ledende i det nordiske markedet for barneklær, og har i tillegg et viktig marked i Russland.
I 2007 hadde Reima Groups virksomhet en samlet omsetning på 37 millioner euro.
Selskapet er også moderselskap for merker som Tutta og Lassie. 
Reima satser også på å utvikle teknologisk bekledning og elektrotekstiler, og har opprettet forskningssenteret Clothing Plus Oy i Kankaanpää som spesialiserer seg på teknologisk bekledning.
Metallesthes

Utseende

Middelsstore, mørke gullbasser med en svak, metallisk glans. Oversiden er spredt hårete.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Artene er utbredt i Australia.
Cold mailman

Cold Mailman er et norsk indiepopband med medlemmer opprinnelig fra Bodø, men bosatt i Oslo. Bandet ble startet av Ivar Bowitz (gitar og vokal) og eksisterte de første årene først og fremst som et prosjektnavn til Bowitz' mange popkomposisjoner. Cold Mailman består nå også av Martin Bowitz på bass, Stian Hansen på trommer, Torbjørn Hafnor på gitar, Catharina Sletner på orgel/synth og vokal, og Martin Smådal Larsen på gitar. Martin Bowitz spilte tidligere i The Spectacle. Torbjørn Hafnor spilte tidligere i The Spectacle og Lukestar. Stian Hansen spilte tidligere i Beyond The Fences. Både Hansen og Hafnor spiller nå også i Kollwitz.
Etter en rekke selvproduserte CD-R-utgivelser i små opplag gav Cold Mailman ut debutalbumet How To Escape Cause And Effect på plateselskapet Spoon Train Audio 5. mai 2008. 12. april 2010 slapp de singelen «Pull Yourself Together and Fall In Love With Me» fra albumet Relax; the Mountain Will Come to You, utgitt 4. oktober 2010, denne gangen på plateselskapet til Kråkesølv.
I 2013 kom bandets tredje fullengder, Heavy Hearts, ut på Beyond Records. For albumet mottok bandet mye skryt fra både norsk og internasjonal presse, og Cold Mailman spilte på festivaler som Hovefestivalen og Øyafestivalen samme år.
Cold Mailman har fått mye internasjonal oppmerksomhet for musikkvideoene til singlene «Time Is of the Essence» og «My Recurring Dream». Begge videoene er regissert av nordmannen André Chocron, og har flere hundre tusen visninger på nettstedene YouTube og Vimeo. Musikkvideoene har blant annet blitt nominert til UK Music Video Awards og Spellemannprisen.
Wehrmacht

Ordrer og instrukser

«I fremtiden er hardhet mildt i  øst,» (Im Osten is Härte mild für die Zukunft) uttalte Hitler til OKW. 13. mai 1941 kom Lov om utøvelse av domsmyndighet i krig som opplyste at «for handlinger som begås mot fiendtlige sivilpersoner av medlemmer av Wehrmacht, består intet påbud om strafferettslig forfølgelse, heller ikke når handingen samtidig er en militær forbrytelse eller forseelse.»  Dette gav i realiteten grønt lys for alle typer overgrep mot sivilbefolkning.
General Walther von Brauchitsch innså at dette ville undergrave Wehrmacht-soldatenes moral fullstendig. Da en krigsrett dømte major Salah til døden fordi han hadde drept fem polske kvinner, forlangte Brauchitsch dommen fullbyrdet. Hitler intervenerte og sørget personlig for at dommen ble omgjort til fengselsstraff.
23. juni 1941 kom det for første gang en militær ordre om tiltak mot jøder. Da sendte OKW ut en ordre om å gå «hensynsløst» frem mot «kolportører av bolsjevistisk hets, franktitører, sabotører og jøder».
6. juli 1941 kom en aktiv drapsordre, Retningslinjer for behandling av politiske kommissærer: «Pågriper man slike under kamp eller motstand, skal de uten unntak straks elimineres med våpen.» Instruksen inneholdt imidlertid ingen anvisning for hvordan man kunne vite at noen blant krigsfangne faktisk var politiske kommissærer. «Kommissærordren» ble ikke opphevet før i 1942, da det ble klart at den bare styrket Den røde hærs moral.
Ingen høytstående Wehrmacht-offiser reagerte formelt på disse instruksene ved å tre tilbake fra sin stilling eller protestere, til tross for at det åpenbart ville medføre krigsforbrytelser å gjennomføre dem. Ved krigsforbrytersakene etter krigen påberopte de seg disse ordrene og at de ikke hadde noe annet valg enn å følge ordrer. OKW-sjefen Wilhelm Keitel beskrev aksjonene til Einsatzgruppen som «svært formålstjenlige».
John Sandberg

Karriere

John Jensen startet sin karriere med ungdomsfotball hos Vorup og Randers Freja før han skrev under på en kontrakt med AGF i 1994. Etter å ha spilt over 119 kamper og skåret 13 mål for klubben dro han videre til den lokale konkurrenten Silkeborg IF, hvor han skrev under på en treårskontrakt og uttalte at han ønsket nye sportslige utfordringer.
På sommeren 2003 dro Jensen på en utlånsavtale til norske Hamarkameratene under Ståle Solbakkens ledelse. Her fikk han elleve kamper og bidro til at Hamarlaget rykket opp til Tippeligaen på senhøsten 2003. Etter å ha vendt tilbake til Silkeborg og hjulpet klubben opp på øverste nivå i samme sesong meldte Jensen sommeren 2004 overgang til Randers FC, hvor han skrev under på en toårskontrakt.
Etter to år og over 70 kamper samt cupfinalegull i 2006 med Randers meldte Jensen, som fra da av kun brukte sitt andre etternavn Sandberg, at han ville avslutte fotballkarrieren til fordel for en karriere innenfor politiet. Jensen spilte sin siste kamp på toppnivå mot FC København i slutten av november 2006, men meldte allerede i begynnelsen av januar 2007 overgang til førstedivisjonsklubben Hellerup IK hvor han kunne kombinere fotballen med utdanning.
Fylkesvei 1294

Fylkesvei 1294 går mellom Skjæringsrud og Hærseter i Trøgstad kommune. Veien er 4,4 km lang.
Frem til 2019 hadde veien betegnelsen Fylkesvei 780.
Felix kino

Felix kino er en kino på Aker Brygge i Oslo.
Kinoen åpnet 15. juni 1989 og hadde siste forestilling 30. desember 2011. Kinoen hadde to saler med til sammen 343 sitteplasser, hvorav 211 sitteplasser i Sal 1 og 132 sitteplasser i Sal 2.
Kinoen gjenåpnet 12. april 2013, med to saler, hvorav 209 plasser i Sal 1 og 130 plasser i Sal 2. Felix ble imidlertid stengt igjen kort tid senere, etter dårlig billettsalg
Peterson Air Force Base

Peterson Air Force Base er en av det amerikanske flyvåpens flystasjoner. Den ligger ved Colorado Springs i delstaten Colorado i USA. Den huser hovedkvarteret for US Northern Command, NORAD, Air Force Space Command, Army Space Command, 21st Space Wing (vertskapsenhet) og 302d Airlift Wing.
Flystasjonen er oppkalt etter premierløytnant Edward J. Peterson.
Storstraumen (Ullsfjord)

Storstraumen er en tidevannsstrøm i Tromsø kommune i Troms. Den ligger mellom Skarmunken i vest og Straumsnes i øst, og er 450 meter bred på det smaleste og rundt en kilometer lang. Dybden er rundt 10 meter. Storstraumen går mellom Ullsfjorden i nord og Sørfjorden, som er Ullsfjordens fortsettelse sør for Storstraumen, i sør. Den er dannet ved at vannet har brutt gjennom en endemorene fra slutten av siste istid.
Fabian Hertner

Meritter

Se oversikten over medaljer til høyre på skjermen.
Aglientu

Befolkningsutvikling

Antall innbyggere i kommunen Aglientu
Referanse:
Nardus (kristent samfunn)

Nardus, eller Nardusmenghetene, er en norskstiftet samling kristne menigheter og grupper i Norge, Sverige og Færøyene som utgjør en slags pinsebevegelse. Bevegelsen  ble stiftet i begynnelsen av 1980-årene av Torkild Terkelsen. Nardusmenighetene teller i dag i underkant av 300 medlemmer fordelt på 6-7 lokale forsamlinger og et par mindre husgrupper.
Ordet nardus er opprinnelig en gammel betegnelse på en gruppe velluktende planter og salver som blant annet er nevnt i Høysangen i Bibelen.
Nettverket omfattet 2007 i Norge menigheter og vennegrupper i Nordre Vartdal, på Vinstra, i Hallingdal, Oslo, Storsand, Fredrikstad, Sandefjord, Grimstad, Kristiansand, og Stavanger. Nardusmenighetene driver Oggetun leirsted, der det arrangeres stevner og samlinger, og utgir Nardus-bladet som har et opplag på 350 eksemplarer. 
Hoveddogmene til Nardus er bl.a. læren om de troendes predestinasjon (forutbestemmelse, dvs. at Gud på forhånd har avgjort hvem som skal komme inn i himmelen eller ikke). 
Nardusmenighetene praktiserer tungetale, tydning og profeti, men tror ikke på treenigheten og døper sine tilhengere i Jesu navn alene. Menighetene forkynner at Jesus er Guds sønn, men at han ikke er Gud selv, lik trinitarister tror. Den Hellige Ånd sies å være Guds kraft. 
Utover å fornekte treenighetslæren dyrker Nardus det såkalte predestinasjonsdogmet (forutbestemmelse) og man hevder at den katolske kirke er Babylon, den store skjøge, i Johannes' åpenbaring. Videre hevder Nardus at de protestantiske kirkesamfunn og organisasjoner er "skjøgens døtre."